**PROCEDURA**

**DE ORGANIZARE ȘI FUNCȚIONARE A PIEŢEI PRODUSELOR STANDARDIZATE PE TERMEN MEDIU ṢI LUNG ADMINISTRATĂ DE SOCIETATEA**

**BURSA ROMÂNĂ DE MĂRFURI**

**(ROMANIAN COMMODITIES EXCHANGE) S.A.**

**DISPOZIŢII GENERALE**

**Art. 1.** - Prezenta procedură stabilește cadrul organizat pentru tranzacționarea gazelor naturale pe Piaţa produselor standardizate pe termen mediu şi lung (denumita în continuare “Piața”), prin intermediul unor platforme de tranzacționare electronică administrate de societatea Bursa Română de Mărfuri (Romanian Commodities Exchange) S.A., denumită în cele ce urmează “BRM”, în calitate de operator licenţiat în administrarea pieţelor centralizate de gaze naturale.

**TERMINOLOGIE**

**Art. 2.**

 (1) În înțelesul prezentului regulament, termenii folosiți au următoarele semnificații:

* **Autoritate competentă** - Autoritatea Națională de Reglementare în Domeniul Energiei (ANRE);
* **Broker** - persoana fizică aflată în relații de muncă cu operatorul economic sau cu o societate de brokeraj, având ca principale atribuții introducerea și întreținerea ordinelor în timpul sesiunilor de tranzacționare/licitaţiilor și care dreptul de a angaja răspunderea operatorului economic pe care il reprezintă în relația cu BRM;
* **Convenție de participare(Anexa 2 la Regulamentul privind cadrul organizat de tranzacționarea produselor standardizate pe piețele centralizate de gaze naturale administrate de societatea Bursa Română de Mărfuri (Romanian Commodities Exchange) S.A.)** - acord standard definit de operatorul pieței centralizate, care se încheie cu participanții, și care prevede drepturile și obligațiile reciproce ale părților privind participarea la Piețele centralizate de gaze naturale administrate de către BRM;
* **Operatorul de Transport și Sistem (OTS)**, în speță S.N.T.G.N. Transgaz S.A.;
* **Ordin/ofertă de vânzare/cumpărare** - ofertă introdusă de către un participant, constând dintr-o pereche preț-cantitate și alte atribute specifice, și care reprezintă angajamentul ferm al participantului;
* **Participant**– operator economic din sectorul gazelor naturale/client final care se înscrie ca membru afiliat sau este acţionar la BRM şi semnează Convenţia de participare la Piaţa produselor standardizate pe termen mediu şi lung de gaze naturale;
* **Preț** - prețul la care s-a efectuat tranzacția, înregistrat și afisat de sistemul de tranzacționare;
* **Prețul cel mai bun –**Definit ca prețul ordinului de bursa cu prioritatea cea mai mare de executie si anume pretul cel mai mare de cumparare, respectiv pretul cel mai mic de vanzare al unui produs tranzactionabil;
* **Prețul cel mai slab –**Definit ca prețul ordinului de bursa cu prioritatea cea mai mică de executie si anume pretul cel mai mic de cumparare, respectiv pretul cel mai mare de vanzare al unui produs tranzactionabil;
* **Procedura de tranzacţionare simplu competitivă** – ansamblu de reguli și mecanisme de licitare, negociere și tranzacţionare stabilit prin prezenta procedură. Presupune lansarea produselelor standard tranzacţionabile pe baza unei comenzi (oferte) transmise de un broker iniţiator, care are drept exclusiv de introducere a ordinelor, pentru unul dintre sensuri (vânzare / cumpărare sau numai cumpărare, conform reglementărilor specifice în vigoare). Ceilalţi brokeri au dreptul de a înregistra numai ordine de sens contrar sensului ordinului introdus de brokerul iniţiator.
* **Procedura de tranzacţionare dublu competitivă** - ansamblu de reguli și mecanisme de ofertare, negociere și tranzacţionare stabilit prin prezenta procedură. Presupune lansarea produselor standard tranzacţionabile de către BRM, în cadrul unei sesiuni de tranzacţionare,
* **Produs standard** – produs definit în cadrul sistemului de tranzacţionare al BRM, având ca obiect vânzarea - cumpărarea de gaze naturale pe termen mediu și lung;
* **Raport de tranzacționare -** situație emisă de sistemele de tranzacționare ale BRM fiecărui Participant pentru tranzacțiile proprii, conținând date complete privind ordinele/ ofertele introduse și tranzacțiile încheiate: numărul raportului, data sesiunii de tranzacțtionare, denumirea produsului tranzacționat, cantitatea zilnică [MWh/zi] și totală tranzacționata [MWh], perioada de livrare (conform produsului tranzacționat), numarul de identificare a fiecarei tranzactii („ID”), numele castigatorului de sens opus, calitatea Participanților la tranzacție (Vânzător/ Cumpărător), cantitatea tranzacționată și prețul de adjudecare a fiecărei tranzacții [lei, EUR sau USD/ MWh], marca de timp;
* **Sesiune de tranzacţionare** - interval de derulare a procedurii de tranzacţionare simpu sau dublu competitivă, în care se pot introduce, modifica, suspenda sau anula ordine de vânzare şi /sau de cumpărare şi se pot încheia tranzacţii - dacă sunt îndeplinite condiţiile de corelare stabilite prin algoritmii sistemelor de tranzacţionare;
* **Sisteme de tranzacționare**– sisteme informatice exploatate și administrate de BRM în scopul realizării tranzacțiilor;
* **Tranzacţie *-*** operaţiune încheiată în sistemul de tranzacţionare în urma corelarii unei oferte de vânzare cu o ofertă de cumpărare, conform algoritmilor specifici ai sistemelor de tranzacţionare;

(2) Ceilalţi termeni utilizaţi şi definiţii folosite în prezenta Procedură au semnificaţia prevăzută în „Regulamentul privind cadrul organizat de tranzacționarea produselor standardizate pe piețele centralizate de gaze naturale administrate de societatea Bursa Română de Mărfuri (Romanian Commodities Exchange) S.A.”, denumit în cele ce urmeaza “Regulament”, precum şi în legislaţia în materie în vigoare.

**PRODUSE STANDARD ADMISE LA TRANZACŢIONARE**

**Art.3**

(1) În conformitate cu „Lista centralizată a produselor standardizate tranzacţionabile în cadrul pieţei de gaze naturale a produselor standardizate pe termen scurt şi în cadrul pieţei produselor standardizate pe termen mediu şi lung” aprobată prin Decizia nr. 244/2020 a ANRE, precum și cu prevederile Ordinului ANRE nr. 79/2020privind obligația de a oferta gaze naturale pe piețele centralizate din România (“**Ordinul 79/2020**”), pe piaţa produselor pe termen mediu și lung, BRM are dreptul şi organizează sesiuni de tranzacţionare pentru următoarele produse standard:

**A.** Produse standard, atât în ceea ce privește locul de livrare (PVT), profilul de livrare (profil zilnic constant), cât și durata livrărilor care vor fi tranzacționate în baza **contractului standard**, **Anexa 2** la prezenta procedură:

* WEEK (interval de livrare - săptămâna)
* MONTH (interval de livare - luna)
* QUARTER (interval de livrare - trimestrul)
* SEMESTER (interval de livrare - semestrul)
* COLD SEASON (interval de livrare – trimestrele IV și I)
* WARM SEASON (interval de livrare – trimestrele II și III)
* GAS YEAR (perioada de livrare - anul gazier)
* CALENDAR YEAR (perioada de livrare - anul calendaristic)

 **B.** Produse standard, atât în ceea ce privește locul de livrare (PVT), profilul de livrare (profil zilnic constant), cât și durata livrărilor care vor fi tranzacționate în baza **contractului standard EFET/contractelor preagreate**:

* WEEKEND (interval de livrare sâmbata – duminica)
* WEEK (interval de livrare - săptămâna)
* MONTH (interval de livare - luna)
* QUARTER (interval de livrare - trimestrul)
* SEMESTER (interval de livrare - semestrul)
* COLD SEASON (interval de livrare – trimestrele IV si I)
* WARM SEASON (interval de livrare – trimestrele II si III)
* GAS YEAR (perioada de livrare - anul gazier)
* CALENDAR YEAR (perioada de livrare - anul calendaristic)

**C.** Produse standard, atât în ceea ce privește locul de livrare (PVT), profilul de livrare (profil zilnic constant), cât și durata livrărilor, care se tranzacționează în baza **contractului propus de către participantul inițiator** al ordinului de tranzacționare :

* WEEK (interval de livrare - săptămâna)
* MONTH (interval de livare - luna)
* QUARTER (interval de livrare - trimestrul)
* SEMESTER (interval de livrare - semestrul)
* COLD SEASON (interval de livrare – trimestrele IV si I)
* WARM SEASON (interval de livrare – trimestrele II si III)
* GAS YEAR (perioada de livrare - anul gazier)
* CALENDAR YEAR (perioada de livrare - anul calendaristic).
* Multiplu de zi gaziera (perioada de livrare – multiplu de zile gaziere).

**D.** Produse standard, atât în ceea ce privește locul de livrare (PVT), profilul de livrare (profil zilnic constant), cât și durata livrărilor, care fac obiectul obligației de ofertare prevăzute de Ordinul 79/2020, care se tranzacționează în baza **contractului standard ANRE, Anexa 4 la prezenta procedură**:

* MONTH (interval de livare - luna)
* QUARTER (interval de livrare - trimestrul)
* COLD SEASON (interval de livrare – trimestrele IV si I)
* WARM SEASON (interval de livrare – trimestrele II si III)
* CALENDAR YEAR (perioada de livrare - anul calendaristic).

(2) Descrierea si codificarea fiecarui produs standard sunt precizate în Anexa 1 la prezenta procedură.

**CERINŢE SPECIFICE DE PARTICIPARE ṢI TRANZACŢIONARE**

**Art. 4**

(1) Participarea la tranzacţii pe Piaţa produselor pe termen mediu și lung este permisă operatorilor economici care îndeplinesc următoarele cerinţe:

* sunt titulari ai unei licente valabile acordate de catre ANRE pentru comercializarea de gaze naturale si au incheiat un contract de echilibrare și acces la PVT cu operatorul de transport şi de sistem;
* sunt operatori ai sistemelor de distribuţie şi ai sistemelor de înmagazinare gaze naturale, care au încheiat contract de echilibrare și acces la PVT cu operatorul de transport şi de sistem şi au drept de tranzacţionare exclusiv pe sensul de cumparare;
* sunt clienţi finali care au încheiat contract de echilibrare și acces la PVT cu operatorul de transport şi de sistem, aceștia având drept de tranzacţionare pe sensul de cumpărare; pe sensul de vânzare aceștia au dreptul să vândă gaze naturale doar pentru a-şi echilibra în mod eficient portofoliul propriu;
* este operator de transport şi de sistem (OTS) şi participă la tranzacţii exclusiv în scopul întreprinderii acţiunilor de echilibrare fizică a Sistemului Naţional de Transport (SNT);
* pentru titularii obligației de ofertare, conform Ordinului 79/2020, nu este permis să menţină active simultan ordine de sens contrar și trebuie să menţină o ofertă de vânzare activă, în mod neîntrerupt, cel puţin 50% din timpul alocat sesiunii de tranzacţionare.
* pentru evitarea oricărui dubiu, tranzacționarea produselor prevăzute de art.3 (1) pct. D este permisă pe pe sensul de vanzare doar titularilor obligatiei de ofertare iar pe sensul de cumparare este permisa tuturor participanților, cu respectarea obligațiilor specifice conform Ordinului 79/2020 și prezentei proceduri.

(2) Produsele standard redate la art.3 (1) pct. A, tranzacţionabile pe baza contractului standard (prevazut în Anexa 2), au următoarele caracteristici :

* termen suspensiv de livrare de minimum 2 (două) zile lucratoarede la data încheierii tranzacţiei;
* au ca obiect transferul dreptului de proprietate în PVT asupra unor cantităţi de gaze naturale ce urmează a fi livrate în PVT, în profil zilnic constant, pentru o perioadă de timp mai mare de o zi gazieră;
* transferul se realizează pe baza raportului de tranzacţionare emis de sistemele de tranzacţionare ale BRM;
* cantitatea tranzacţionată în baza unui astfel de contract este de 1 MWh/zi;
* obiectul tranzacţiei este reprezentat de un contract standard sau un multiplu de contracte standard, iar elementele care pot fi modificate de către părţile interesate în cadrul şedinţelor de tranzacţionare sunt preţul per contract standard şi numărul de contracte standard tranzacţionate;
* preţul şi numărul de contracte standard aferente unei tranzacţii încheiate rămân fixe pe perioada derulării contractului standard.

(3) Produsele standard redate la art.3 (1) pct. B si C au următoarele caracteristici :

* termen suspensiv de livrare de minimum 2 (două) zile lucratoarede la data încheierii tranzacţiei;
* au ca obiect transferul dreptului de proprietate în PVT asupra unor cantităţi de gaze naturale ce nu pot fi modificate ulterior încheierii tranzacţiei;
* transferul se realizează pe baza raportului de tranzacţionare emis de sistemele de tranzacţionare ale BRM;
* urmeaza a fi livrate în PVT, în profil constant (MWh/zi) asa cum a fost stabilit in Ordinul Initiator postat si stabilit prin contract in conformitate cu Ordinul Initiatorpentru o perioadă de timp mai mare de o zi;
* clauzele contractelor de vânzare-cumpărare nu pot fi modificate ulterior datei încheierii tranzacţiei. Preţul este exprimat în lei, EUR sau USD/MWh, iar cantitatea tranzacţionată este exprimată în MWh/zi, în profilul constant stabilit prin contract; aceste elemente nu pot fi modificate ulterior datei încheierii tranzacţiei.

Participanţii admiși la tranzacţii pe Piaţa produselor pe termen mediu și lung care optează pentru tranzacţionarea produselor standard în baza unui contract preagreat (EFET sau de un alt tip), au obligația de a transmite la BRM, odata cu ordinul iniţiator, următoarele documente, sub semnatură:

* contractul agreat, ce urmează a sta la baza tranzacţiei;
* membrii grupului de participanţi cu care s-a convenit utilizarea respectivului contract. Lista va trebui sa conţină cel puţin 8 membri pentru a fi luată în considerare;
* modificările intervenite în componenţa grupului și /sau în forma iniţială a contractului după data transmiterii ordinului vor conduce la decalarea corespunzătoare a datei licitaţiei.

Accesul la tranzacţionarea produselor respective, prin emiterea de ordine de răspuns, este permis exclusiv participanţilor care se află pe lista transmisă.

 Pentru tranzacţionarea gazelor naturale în baza unor contracte definite de către participantul iniţiator al ordinului de tranzacţionare, accesul la tranzacţionarea produsului respectiv, prin emiterea de ordine de răspuns, este permis oricărui participant înregistrat la Piaţa produselor pe termen mediu și lung care îndeplineşte condiţiile prevăzute în convenţia de participare semnată cu BRM.

Publicarea ordinului iniţiator, a contractului asociat și/sau a altor documente/informaţii necesare desfășurării procesului de tranzacţionare în condiţii clare și transparente se va face de către operatorul pieţei cu cel putin 3 (trei) zile lucrătoare înainte de data licitaţiei. Participantul initiator va putea stabili și un interval ∆t, care sa fie aplicabil între momentul corelării ordinelor de sens contrar și momentul încheierii tranzacției, interval în care ceilalți participanți pot transmite oferte îmbunătățite.

Participanții la piață vor putea solicita participantului initiator clarificări cu privire la contractul asociat ordinului până cu cel târziu 24 de ore înainte de lansarea sedinței de tranzacționare. Participantul inițiator va răspunde clarificărilor până cu cel târziu 2 de ore înainte de lansarea sedinței de tranzacționare. Toate clarificările acordate/modificările contractuale acceptate de către participantul initiator se vor considera ca făcând parte integrantă din contractul asociat ordinului initiator.

(4) Produsele standard redate la art.3 (1) pct. D, tranzacţionabile pe baza contractului standard ANRE (prevazut în Anexa 3), au următoarele caracteristici:

* termen suspensiv de livrare de minimum 2 (două) zile lucratoarede la data încheierii tranzacţiei;
* au ca obiect transferul dreptului de proprietate în PVT asupra unor cantităţi de gaze naturale ce urmează a fi livrate în PVT, în profil zilnic constant, pentru o perioadă de timp mai mare de o zi gazieră;
* transferul se realizează pe baza raportului de tranzacţionare emis de sistemele de tranzacţionare ale BRM;
* ofertele de vânzare/cumpărare gaze naturale care intră sub incidența prezentului ordin se lansează la tranzacționare cu specificațiile "Total" și "Parțial";
* ofertele sunt de tipul pereche simplă cantitate (MWh/zi) - preț (lei/MWh), cu maximum două zecimale; cantitatea tranzacţionată în baza unui astfel de contract este de 1 MWh/zi și trebuie, în cazul titularilor obligației de ofertare, să se încadreze în cantitățile obligatorii/produs/perioadă prevăzute de Ordinul 79/2020.
* procesul de ofertare a cantităților de gaze naturale de către titularii obligației de ofertare, conform Ordinului 79/2020, se va desfășura prin plasarea unui număr minim de 3 (trei) ordine de vânzare, în fiecare lună de ofertare, pentru fiecare produs în parte;
* prețul maxim de pornire al ofertelor de produse standardizate care va fi introdus în platforma de tranzacționare la lansarea ordinelor de vânzare de către titularii obligației de ofertare, conform Ordinului 79/2020, este cel stabilit de ANRE și afișat pe pagina de internet, în ultima zi lucrătoare a lunii anterioare sesiunii de licitație;
* obiectul tranzacţiei este reprezentat de un contract standard sau un multiplu de contracte standard, iar elementele care pot fi modificate de către părţile interesate în cadrul şedinţelor de tranzacţionare sunt preţul per contract standard şi numărul de contracte standard tranzacţionate;
* preţul şi numărul de contracte standard aferente unei tranzacţii încheiate rămân fixe pe perioada derulării contractului standard. Prețul și cantitatea tranzacționată, astfel cum rezultă din raportul de tranzacționare emis de BRM, vor fi în mod obligatoriu stipulate în contractul standard prevăzut în Anexa 4.
* De la momentul cererii cu oferta, tranzactia se realizeaza dupa trecerea unui interval de timp de ∆t= 2 minute pentru a le permite celorlalti participanti sa transmita oferte imbunatatite.

**PROCEDURILE DE TRANZACŢIONARE**

**Art. 5.** Procedurile de tranzacţionare utilizate în cadrul Pieţei administrată de BRM sunt:

* **procedura de tranzacţionare simplu competitivă** – pentru produsele standard definite de BRM în cadrul art (1) 3, pct. B și C.
* **procedura de tranzacţionare dublu competitivă** – pentru produsele standard definite în cadrul art. 3 (1), pct. A și D.

Programul de tranzacționare este de luni pana vineri între orele 10 – 15, in zilele lucratoare.

**A. PROCEDURA DE TRANZACŢIONARE SIMPLU COMPETITIVĂ**

**I . CERINŢE**

**Art. 6.**

(1) Pentru lansarea la tranzacţionare a produsului standard, participantul la piaţa centralizată transmite către BRM un ordin iniţiator conform modelului din **Anexa nr. 3** la prezenta procedură, cu menţionarea cel puţin a următoarelor elemente:

* denumirea participantului iniţiator al ordinului și/sau a reprezentantului împuternicit;
* denumirea produsului standard, conform prezentei proceduri;
* cantitatea scoasă la tranzacţionare, exprimată în MWh;
* preţul de pornire a licitaţiei (obligatoriu). Acesta poate fi făcut sau nu public la lansarea produsului, în funcţie de opţiunea iniţiatorului; va fi exprimat în Lei, EUR sau USD/MWh, cu 2 zecimale;
* data la care se doreşte organizarea şedinţei de tranzacţionare;
* contractul propus, care va conţine și  profilul constant de livrare (graficul de livrări);
* orice alte informaţii și / sau documente considerate necesare pentru claritatea și transparenţa procesului de licitare.

(2) Ordinul iniţiator, precum si celelalte documente asociate se vor transmite BRM în format electronic (e-mail) sau ca formular on-line aferent software-ului de tranzacţionare.

(3) BRM îşi rezervă dreptul de a nu valida acele ordine iniţiatoare care sunt formulate astfel încât, în mod evident, nu pot fi tranzacţionate, spre exemplu: preţ şi /sau cantitate vădit disproporționate față de o intenție de tranzacționare reală, apreciată de către BRM în mod rezonabil, produs cu perioadă de livrare anterioară iniţierii ordinului ş.a.. În asemenea situaţii, BRM va solicita clarificări iniţiatorului ordinului.

(4) Operatorul Pietei produselor pe termen mediu și lung va publica ordinul iniţiator și documentele/informaţiile însoţitoare cu cel putin 3 (trei) zile lucrătoare inaintea datei la care a fost programată licitaţia.

**II. GARANŢII**

**Art. 7**

(1) Pentru a putea înregistra un ordin în vederea tranzacţionării, participanţii vor constitui la dispoziţia BRM o garanţie, care se calculează automat de catre platforma GasForward administrata de BRM ca produs dintre cantitatea din ordin, preţul introdus in platforma, procentul de 0,5%.In cazul ordinelor tranzactionate folosind ca moneda de tranzactionare USD sau EUR, platforma efectueaza in mod automat conversia valutara la cursul BNR al zilei de tranzactionare.

(2) Garanţia prevazuta la alin. (1) poate fi constituită în una din următoarele forme:

* ordin de plată;
* scrisoare de garanţie bancară.

(3) Garanţia constituită de către participanţi în contul unui ordin pentru care s-a încheiat tranzacţie rămâne la dispoziţia BRM până la transmiterea către BRM a copiei contractului de vânzare-cumpărare (în format electronic), semnat de părţile în tranzacţie. Termenul de transmitere a contractului de vanzare-cumparare (in format electronic) este cel mult 5 zile de la data incheierii tranzactiei, dar nu mai tarziu de 2 zile inainte de inceperea livrarilor.

(4) În perioada menţionată la alineatul precedent, garanţia constituită în contul ordinului în baza căruia a fost încheiata o tranzacţie nu va putea fi folosită pentru garantare în situaţia participării la tranzacţionarea unui alt activ.

(5) Garanţiile constituite sunt executate de BRM pentru despăgubirea părţii prejudiciate, în următoarele situaţii:

 a) participanţii nu semnează contractul de vânzare-cumpărare gaze naturale;

 b) în contractul de vânzare-cumpărare nu este completată aceeaşi cantitate cu cea negociată, acelaşi preţ cu cel negociat sau orice altă clauză negociată în timpul şedinţei de tranzacţionare;

(6) În situaţia în care contractul de vânzare-cumpărare nu este semnat de către una din părţi, cealaltă parte în contract este considerată parte prejudiciată. BRM va vira părţii prejudiciate garanţia părţii în culpă, in termen de 15 zile lucratoare de la data incheierii tranzactiei.

(7) În situaţia în care niciuna dintre părţile în tranzacţie nu semnează contractul de vânzare -cumpărare sau în situaţia în care contractul de vânzare-cumpărare nu conţine elementele negociate în timpul licitaţiei, BRM va reţine garanţiile ambelor părţi în tranzacţie. BRM are dreptul de a sancționa Participanții care nu semnează contractul de vânzare sau încheie contracte de vânzare-cumpărare cu alte elemente decât cele negociate în timpul licitaţiei prin suspendarea de la tranzacționare pe o perioadă cuprinsă între 1 săptămână și 6 luni, în funcție de gravitatea și caracterul repetat al abaterilor respectivului Participant.

**Art. 8**

(1) După îndeplinirea obligaţiilor prevăzute în art.7, alineatul 3, garanţia va fi pusă la dispoziţia participantului, existând şi posibilitatea menţinerii sale la BRM, la solicitarea participantului, în vederea înregstrării unor ordine viitoare.

(2) Restituirea garanţiilor se face în termen de 3 (trei) zile lucrătoare de la data depunerii unei cereri scrise, indicându-se, pentru cele constituite prin ordin de plată, contul şi banca unde se vor restitui sumele.

**Art. 9.**Şedinţele de tranzacţionare se desfăşoară după orarul comunicat de BRM.

**III. ETAPELE PROCESULUI DE TRANZACŢIONARE**.

**Art 10.** Fazele procesului de desfășurare a licitaţiei sunt redate în continuare:

**Faza I** (durată: - 10 minute).

(1) Broker-ul iniţiator introduce ordinul, care va fi validat de către sistem dacă acesta îndeplineşte, cumulativ, următoarele condiţii:

* menţionarea cantităţii;
* menţionarea preţului. Prețul ordinului inițiator nu va putea depăși cu +/- 15% prețul mediu al ultimei zile anterioare în care s-au realizat tranzacții pe Piață;
* menţionarea perioadei de valabilitate a ordinului.

(2) În ordinele de sens contrar sensului ordinului iniţiator vor fi menţionate următoarele elemente, sub sancţiunea invalidării ordinului:

* cantitatea;
* preţul;
* perioada de valabilitate a ordinului.

(3) Ordinul de sens contrar sensului ordinului iniţiator este validat de sistem numai dacă emitentul ordinului are în contul de garanţii o sumă disponibilă mai mare sau egală cu valoarea garanţiei necesară în cazul tranzacţionării ordinului.

**Faza a II - a** (durată: - 10 minute)

(1) Ordinele introduse pot fi întreţinute de brokeri, astfel după cum urmează:

a) în cazul ordinului iniţiator:

- modificarea preţului;

- modificarea cantităţii;

- modificarea perioadei de valabilitate a ordinului.

b) în cazul ordinului de sens contrar:

- îmbunătăţirea preţului (reducere în cazul ordinelor de vânzare, respectiv creştere în cazul ordinelor de cumpărare);

- modificarea cantităţii;

- modificarea perioadei de valabilitate a ordinului.

**Faza a III-a** (durată: 10 minute). În aceasta fază, numai broker-ul inţiator mai poate întreţine ordinul.

(4) Durata fazelor descrise la alin. (1)-(3) poate fi stabilită la solicitarea broker-ului initiator, înainte de deschiderea sesiunii de tranzacționare.

**IV. CORELAREA ORDINELOR.**

**Art. 11.** Procesul de corelare a ordinelor este descris în continuare:

(1) Pentru ordinele de vânzare, se realizează corelarea ordinului de vânzare cu un ordin de cumpărare cu același preț sau cu un preț mai mare, pentru cantitatea maximă derminată de concurența cantităților menționate în cele două ordine de sens contrar, la prețul ordinului de vânzare. În măsura în care condițiile de corelare sunt îndeplinite pentru mai mult de două oferte de sens contrar, ordinea de corelare este stabilită cronologic, în funcție de marca de timp cea mai veche.

(2) Pentru ordinele de cumpărare, se realizează corelarea ordinului de cumpărare cu un ordin de vânzare cu acelasi preț sau cu un preț mai mare, pentru cantitatea maxima derminată de concurența cantităților menționate în cele două ordine de sens contrar, la prețul ordinului de cumparare. În măsura în care condițiile de corelare sunt îndeplinite pentru mai mult de două oferte de sens contrar, ordinea de corelare este stabilită cronologic, în funcție de marca de timp cea mai veche.

(3) În cazul în care brokerul inițiator a stabilit un interval ∆t, conform art. 4 alin. (5), se va aplica următorul mecanism:

* Dupa corelarea realizată conform alin. (1) sau, respectiv, (2) de mai sus, se efectuează tranzacţia doar dupa trecerea unui intervalului de timp ∆t, cu o informare in prealabilă către participanți. La iniţierea intervalului de timp ∆t, BRM va anunta toţi participanţii la tranzacţionare, prin mesaj electronic, asupra faptului că s-au îndeplinit condițiile de corelare a două oferte, oferind astfel posibilitatea tuturor celor interesaţi să îşi îmbunătăţească ofertele şi să continue licitaţia. Mesajul electronic va conține prețul, cantitatea oferită spre vânzare și cantitatea ofertată pentru cumpărare.
* In situaţia modificării preţului unui ordin, dacă condiţia de preţ menţionată la alin. (3) (i) este îndeplinită pentru două sau mai multe ordine de sens contrar, atunci secvenţa specificată la alin. (3) (i) se execută pentru fiecare dintre acestea în ordinea introducerii/actualizării, începând cu ordinul cel mai vechi, dupa trecerea intervalului de timp ∆t.
* Dacă, în situaţia modificării preţului unui ordin, condiţia menţionată la alin. (3) (i) este îndeplinită pentru două sau mai multe ordine de sens contrar, atunci secvenţa specificată la alin. (3) (i) se execută de la ordinul cu preţul cel mai bun către ordinul cu preţul cel mai slab, dupa trecerea intervalului de timp ∆t. Dacă printre ordinele de sens contrar care îndeplinesc condiţia specificată la alin. (3) (i) există două sau mai multe ordine având acelaşi preţ, tranzacţionarea acestora se va face în ordinea menţionată la alin. (3) (ii), dupa trecerea intervalului de timp ∆t.

(4) BRM anunta participanţii la tranzacţionare, prin mesaj electronic, asupra faptului că s-au îndeplinit condițiile de corelare a două oferte. Mesajul electronic conține prețul [lei, EUR sau USD/MWh] și cantitatea tranzactionata [MWh/zi].

(5) În situaţia în care, la sfârşitul şedinţei de tranzacţionare, ordinul iniţiator nu este integral tranzacţionat, broker ul iniţiator poate reintroduce ordinul iniţiator pentru cantitatea rămasă neacoperită, într-o şedinţă de tranzacţionare, la o dată ulterioară.

**V. RAPORTUL DE TRANZACŢIONARE**

**Art. 12.**

(1) La sfârşitul fiecărei /sesiuni de tranzacţionare, sistemul de tranzacționare generează un raport, care conţine următoarele elemente:

* numărul raportului,
* data sesiunii de tranzacționare,
* denumirea produsului tranzacționat,
* cantitatea zilnică [MWh/zi],
* perioada de livrare (conform produsului tranzacționat),
* numarul de identificare a fiecarei tranzactii („ID”),
* numele castigatorului de sens opus,
* calitatea Participanților la tranzacție (Vânzător/ Cumpărător),
* cantitatea tranzacționată
* prețul de adjudecare a fiecărei tranzacții [lei, EUR sau USD/ MWh],
* marca de timp
* (2) Raportul de tranzacţionare se transmite tuturor brokeri-lor participanţi la sesiunea de tranzacţionare, pentru tranzacțiile realizate de aceștia, în format electronic.

(3) Rezultatele sesiunii de tranzacţionare se publică pe site-ul BRM, conformprevederilor art. 21 din **„**Regulamentul privind cadrul organizat de tranzacţionare pe pieţele centralizate de gaze naturale administrate de societatea Bursa Română de Mărfuri (Romanian Commodities Exchange) S.A.”.

**B. PROCEDURA DE TRANZACŢIONARE DUBLU COMPETITIVĂ**

**Art.13.** Lansarea la tranzacționare a produselor standard se face la inițiativa și de către BRM, după cum urmează:

 (1) Lansarea unui activ pentru perioade de livrare de cel puţin o săptămână/lună se face cu minimum 5 zile lucratoare înainte de prima zi a intervalului de livrare;

(2) Lansarea unui activ pentru perioade care depășesc o lună se face cu minimum o lună înainte de prima zi a intervalului de livrare.

(3) Un produs standard poate fi lansat la tranzacționare și la solicitarea scrisă a unui participant la piaţa centralizată de gaze naturale,dar nu mai devreme de două zile lucratoare înainte de perioada de livrare..

(4) Produsele mentionate la art. 3 alin. 1 lit. D se lanseaza la tranzactionare astfel incat vor exista in mod contiuu disponibile la tranzactionare urmatoarele periode de livrare

- primele 6 luni calendaristice

- primele 4 trimestre

- primul sezon cald

- primul sezon rece

- primul an calendaristic

Ultima zi de tranzactionare a unui produs este a penultima zi lucratoare anterioaraperioadei de livrare sau prima zi anterioara in cazul penultima zi este nelucratoare. Initierea unui nou produs similar se face in mod automat in prima zi lucratoare ulterioaraultimei zile de tranzactionare

Obligatia de ofertare se face in mod distinct pe perioadele indicate din ordinal ANRE.

-

**Art. 14.** Sesiunea de tranzacţionare pe procedura dublu competitivă pentru produsele standard redate la art.3 (1) pct. A și D, tranzacţionabile pe baza contractului standard, respectiv pe baza contractului standard ANRE, se desfăşoară în sistem electronic si este descrisă în cele ce urmează.

**I. GARANŢII**

**Art. 15**

(1) Pentru a putea înregistra un ordin în vederea tranzacţionării, participanţii vor constitui la dispoziţia BRM o garanţie, care se calculează automat de catre platforma GasForward administrata de BRM ca produs dintre cantitatea din ordin, preţul introdus in platforma si procentul de 0,5%.

(2) Garanţia prevazuta la alin. (1) poate fi constituită în una din următoarele forme:

* ordin de plată;
* scrisoare de garanţie bancară.

(3) Garanţia constituită de către participanţi în contul unui ordin pentru care s-a încheiat tranzacţie rămâne la dispoziţia BRM până la transmiterea către BRM a copiei contractului de vânzare-cumpărare (în format electronic), semnat de părţile în tranzacţie. Termenul de transmitere a contractului de vanzare-cumparare (in format electronic) este cel mult 5 zile lucratoare de la data incheierii tranzactiei, dar nu mai tarziu de 2 zile lucratoare inainte de inceperea livrarilor.

(4) În perioada menţionată la alineatul precedent, garanţia constituită în contul ordinului în baza căruia a fost încheiata o tranzacţie nu va putea fi folosită pentru garantare în situaţia participării la tranzacţionarea unui alt activ.

(5) Garanţiile constituite sunt executate de BRM pentru despăgubirea părţii prejudiciate, în următoarele situaţii:

 a) participanţii nu semnează contractul de vânzare-cumpărare gaze naturale;

 b) în contractul de vânzare-cumpărare nu este completată aceeaşi cantitate cu cea negociată, acelaşi preţ cu cel negociat sau orice altă clauză negociată în timpul şedinţei de tranzacţionare;

(6) În situaţia în care contractul de vânzare-cumpărare nu este semnat de către una din părţi, cealaltă parte în contract este considerată parte prejudiciată. BRM va vira părţii prejudiciate garanţia părţii în culpă, in termen de 15 zile lucratoare de la data incheierii tranzactiei.

(7) În situaţia în care niciuna dintre părţile în tranzacţie nu semnează contractul de vânzare -cumpărare sau în situaţia în care contractul de vânzare-cumpărare nu conţine elementele negociate în timpul licitaţiei, BRM va reţine garanţiile ambelor părţi în tranzacţie. BRM are dreptul de a sancționa Participanții care nu semnează contractul de vânzare sau încheie contracte de vânzare-cumpărare cu alte elemente decât cele negociate în timpul licitaţiei prin suspendarea de la tranzacționare pe o perioadă cuprinsă între 1 săptămână și 6 luni, în funcție de gravitatea și caracterul repetat al abaterilor respectivului Participant.

(8) Prin exceptie, In cazul produselor de la art. 3 alin. 1 lit. D, unde se aplica conditiile contractului ANRE *(Anexa 4 la prezenta procedura)* nu se retine garantie de participare de catre BRM.

**Art. 16**

(1) După îndeplinirea obligaţiilor prevăzute în art.15, alineatul (3), garanţia va fi pusă la dispoziţia participantului, existând şi posibilitatea menţinerii sale la BRM , la solicitarea participantului, în vederea înregstrării unor ordine viitoare.

(2) Restituirea garanţiilor se face în termen de 3 (trei) zile lucrătoare de la data depunerii unei cereri scrise, indicându-se, pentru cele constituite prin ordin de plată, contul şi banca unde se vor restitui sumele.

**II. ETAPELE SESIUNII DE TRANZACŢIONARE**

**Art. 17**

(1) Începând cu ora de deschidere a şedinţei de tranzacţionare brokerii introduc ordine. Acestea sunt validate numai dacă îndeplinesc, cumulativ, următoarele condiţii:

* menţionarea cantităţii, a preţului şi a termenului de valabilitate a ordinului;
* pentru produsele prevăzute la art. 3 alin. 1 lit. A, existenţa în contul de garanţii a unei sume disponibile mai mare sau egală cu valoarea garanţiei necesară în cazul tranzacţionării ordinului.

 (2) Elementele care vor fi introduse de catre participant la lansarea ofertei sunt:

* sensul ofertei (vânzare / cumpărare); pentru produsele prevăzute la art. 3 alin. 1 lit. D sensul poate fi de vanzare doar pentru titularii obligatiei de ofertare din ordinul ANRE
* specificația TOTAL/PARȚIAL, pentru produsele prevăzute la art. 3 alin. 1 lit. D si specificația PARTIAL pentru produsele prevăzute la art. 3 alin. 1 lit. A
* volumul de gaze naturale minim: pentru perioade mai mari sau egale cu o săptămână, volumul minim este de 1 contract~~e~~ de 1 MWh/zi înmulțit cu numărul de zile ale intervalului tranzacționabil. Volumul total tranzacţionabil minim este definit automat pentru fiecare produs în parte în parte;
* preţul pentru produse va fi exprimat în Lei/EUR/USD/MWhpentru produsele prevăzute la art. 3 alin. 1 lit. A si Lei/MWh pentru produsele prevăzute la art. 3 alin. 1 lit. D, număr pozitiv, cu maximum 2 (două) zecimale;
* pentru produsele prevăzute la art. 3 alin. 1 lit. D la initierea unui ordin de vanzare in cadrul unei sesiuni de tranzactionare pe parcursul unei luni calendaristice este limitata la pretul maxim de vanzare stabilit de ANRE conform ordinului 79/2020 si afisat pe pagina de internet a ANRE in ultima zi lucratoare a lunii anterioare sesiunii de tranzactionare
* pentru produsele prevăzute la art. 3 alin. 1 lit. D momentul introducerii unui ordin de tranzactionare este cel tarziu mijlocul sedintei de tranzactionare in asa fel incat sa se asigure respectarea criteriului de mentinere a oferte de vanzare minim 50% din sedinta de tranzctionare.
* termenul de valabilitate al ordinului (opţional); dacă nu se completează, sistemul va genera automat data de final a sesiunii de tranzacţionarepentru produsele prevăzute la art. 3 alin. 1 lit. A.
* Termenul de valabilitate pentru pentru produsele prevăzute la art. 3 alin. 1 lit.D este in mod predefinit de tip DAY, adica pana la finalul sedintei de tranzactionare

    (3) Ordinele introduse pot fi întreţinute de brokeripentru produsele prevăzute la art. 3 alin. 1 lit. A, astfel după cum urmează:

* modificarea preţului;
* modificarea cantităţii;
* modificarea termenului de valabilitate a ordinului.

(4) Ordinele introduse pot fi întreţinute de brokeripentru produsele prevăzute la art. 3 alin. 1 lit. D in mod limitativ asftel:

A.In cazul ordinelor de vanzare introduse de titularii obligației:

- este permisanumai modificarea pretului in sensul scaderii acestuia.

- nu este pemisa modificarea cantitatii sau a atributului Total/Partial

- nu este permisa anularea

- valabilitatea este limitata la sedinta curenta de tranzactionare

B. In cazul ordinelor de cumparare introduse de orice partipant

- este permisa numai modificarea pretului in sensul cresterii acestuia.

- nu este pemisa modificarea cantitatii sau a atributului Total/Partial

- nu este permisa anularea

- valabilitatea este limitata la sedinta curenta de tranzactionare

- nu este permisa introducerea de ordine de cumparare unui titular al obligatiei de vanzare simultan cu un ordin de vanzare

(5) BRM nu își asumă nicio răspundere cu privire la corectitudinea ordinelor titularilor obligației de ofertare, conform Ordinului 79/2020, inclusiv dar fără a se limita la respectarea obligațiilor privind cantitățile ofertate, prețul inițial al ofertei sau numărul minim de ordine plasate astfel cum sunt acestea prevăzute de Ordinul 79/2020.

**III. CORELAREA ORDINELOR**

**Art. 18.**

**A)** pentru produsele prevăzute la art. 3 alin. 1 lit. A

(1) Ordinele de cumpărare și vânzare vor fi sortate automat în platforma de tranzacționare astfel încat cele mai bune oferte din punct de vedere al prețurilor să fie afișate primele. În caz de egalitate de preț, ofertele vor fi sortate după marca de timp, cele mai vechi urmând a fi afișate cu prioritate.

(2) Pentru ordinele de vânzare, se realizează corelarea ordinului de vânzare cu un ordin de cumpărare cu același preț sau cu un preț mai bun, pentru cantitatea maximă determinată de concurența cantităților menționate în cele două ordine de sens contrar, la prețul ordinului de vânzare. În măsura în care condițiile de corelare sunt îndeplinite pentru mai mult de două oferte de sens contrar, ordinea de corelare este stabilită cronologic, în funcție de marca de timp cea mai veche.

(3) Pentru ordinele de cumpărare, se realizează corelarea ordinului de cumpărare cu un ordin de vânzare cu acelasi preț sau cu un preț mai bun, pentru cantitatea maxima derminată de concurența cantităților menționate în cele două ordine de sens contrar, la prețul ordinului de cumparare. În măsura în care condițiile de corelare sunt îndeplinite pentru mai mult de două oferte de sens contrar, ordinea de corelare este stabilită cronologic, în funcție de marca de timp cea mai veche.

(4) În cazul în care BRM apreciază că lipsa unui număr adecvat de ordine afectează concurența pe piață, BRM va putea stabili și un interval ∆t, care sa fie aplicabil între momentul corelării ordinelor de sens contrar și momentul încheierii tranzacției, interval în care ceilalți participanți pot transmite oferte îmbunătățite.În această situație, se va aplica următorul mecanism:

* Dupa corelarea realizată conform alin. (2) sau, respectiv, (3) de mai sus, se efectuează tranzacţia doar dupa trecerea unui intervalului de timp ∆t, cu o informare in prealabilă către participanți. La iniţierea intervalului de timp ∆t, BRM va anunta toţi participanţii la tranzacţionare, prin mesaj electronic, asupra faptului că s-au îndeplinit condițiile de corelare a două oferte, oferind astfel posibilitatea tuturor celor interesaţi să îşi îmbunătăţească ofertele şi să continue licitaţia. Mesajul electronic va conține prețul, cantitatea oferită spre vânzare și cantitatea ofertată pentru cumpărare.
* In situaţia modificării preţului unui ordin, dacă condiţia de preţ menţionată la alin. (4) (i) este îndeplinită pentru două sau mai multe ordine de sens contrar, atunci secvenţa specificată la alin. (4) (i) se execută pentru fiecare dintre acestea în ordinea introducerii/actualizării, începând cu ordinul cel mai vechi, dupa trecerea intervalului de timp ∆t.
* Dacă, în situaţia modificării preţului unui ordin, condiţia menţionată la alin. (4) (i) este îndeplinită pentru două sau mai multe ordine de sens contrar, atunci secvenţa specificată la alin. (4) (i) se execută de la ordinul cu preţul cel mai bun către ordinul cu preţul cel mai slab, dupa trecerea intervalului de timp ∆t. Dacă printre ordinele de sens contrar care îndeplinesc condiţia specificată la alin. (4) (i) există două sau mai multe ordine având acelaşi preţ, tranzacţionarea acestora se va face în ordinea menţionată la alin. (4) (ii), dupa trecerea intervalului de timp ∆t.

(5) În condițiile în care tranzacția s-a realizat numai cu privire la o parte din cantitatea menționată într-un ordin, respectivul ordin va fi menținut în platforma de tranzacționare pentru cantitatea ramasă.

1. pentru produsele prevăzute la art. 3 alin. 1 lit. D

1) Ordinele de cumpărare și vânzare vor fi sortate automat în platforma de tranzacționare astfel încat cele mai bune oferte din punct de vedere al prețurilor să fie afișate primele. În caz de egalitate de preț, ofertele vor fi sortate după marca de timp, cele mai vechi urmând a fi afișate cu prioritate.

(2) Pentru ordinele de vânzare, se realizează corelarea ordinului de vânzare cu un ordin de cumpărare cu același preț sau cu un preț mai bun, pentru cantitatea maximă determinată de concurența cantităților menționate în cele două ordine de sens contrar, la prețul ordinului de vânzare. În măsura în care condițiile de corelare sunt îndeplinite pentru mai mult de două oferte de sens contrar, ordinea de corelare este stabilită cronologic, în funcție de marca de timp cea mai veche.

(3) Pentru ordinele de cumpărare, se realizează corelarea ordinului de cumpărare cu un ordin de vânzare cu acelasi preț in conditiile in care pretul ordinului de cumparare este mai mare sau egal decat pretul ordinului de vânzare,pentru cantitatea maxima determinată de concurența cantităților menționate în cele două ordine de sens contrar, la prețul ordinului de cumparare. În măsura în care condițiile de corelare sunt îndeplinite pentru mai mult de două oferte de sens contrar, ordinea de corelare este stabilită cronologic, în funcție de marca de timp cea mai veche.

(4) De la momentul întâlniricererii cu oferta, tranzactia se realizeaza dupa trecerea unui interval de timp de ∆t= 2 minute pentru a le permite celorlalti participanti sa transmita oferte imbunatatite. . În această situație, se va aplica următorul mecanism:

1. Dupa corelarea realizată conform alin. (2) sau, respectiv, (3) de mai sus, se efectuează tranzacţia doar dupa trecerea unui intervalului de timp ∆t, cu o informare in prealabilă către participanți. *La iniţierea intervalului de timp ∆t, BRM va anunta toţi participanţii la tranzacţionare, prin mesaj electronic, asupra faptului că s-au îndeplinit condițiile de corelare a două oferte, oferind astfel posibilitatea tuturor celor interesaţi să îşi îmbunătăţească ofertele şi să continue licitaţia. Mesajul electronic va conține prețul, cantitatea oferită spre vânzare și cantitatea ofertată pentru cumpărare*.
2. In situaţia modificării preţului unui ordin cumparare se reia interval ∆t pana cand nu mai survin modificari de pret pe un interval minim egal cu ∆t,

(5) În condițiile în care tranzacția s-a realizat numai cu privire la o parte din cantitatea menționată într-un ordin, respectivul ordin va fi menținut în platforma de tranzacționare pentru cantitatea ramasă.

**(**6) La finalul sedintei de tranzactionare in cazul in care se initieaza un interval de timp ∆t ce ar depasi ora de inchidere a sedintei acesta va fi fractionat la timpul maxim ramas pana la finalul sedintei de tranzactionare indiferent ca este 1 secunda sau 1 minut si 59 de secunde.

(7) la finalul expirarii unei interval de tip ∆t tranzactia/tranzactiile se incheie la pretul ordinelor de cumparare cu pretul cel mai mare indiferent daca au fost introduse ulterior ordinelor de vanzare

(8) Conditia de corelare este limitata de indeplinirea atributului TOTAL in cazul care ordinele sunt lansate cu acest atribut. In acest sens un ordin de cumparare de tip partilal/total nu va putea fi executat cu un ordin de vanzare de tip TOTAL daca nu are cantitatea minima specificata in ordinu de tip TOTAL de vanzare

**IV. RAPORTUL DE TRANZACŢIONARE**

**Art. 19.**

(1) La sfârşitul fiecărei /sesiuni de tranzacţionare, sistemul de tranzacționare generează un raport în format electronic care se trimite tuturor Brokerilor participanți la sesiunea de tranzacționare, care conţine următoarele elemente:

1. numărul raportului,
2. data sesiunii de tranzacționare,
3. denumirea produsului tranzacționat,
4. cantitatea totală tranzacționata [MWh],
5. perioada de livrare (conform produsului tranzacționat),
6. numarul de identificare a fiecarei tranzactii („ID”),
7. numele castigatorului de sens opus,
8. calitatea Participanților la tranzacție (Vânzător/ Cumpărător),
9. cantitatea tranzacționată,
10. prețul de adjudecare a fiecărei tranzacții [lei/ MWh],
11. marca de timp.

(2) Raportul de tranzacţionare se transmite tuturor brokeri-lor participanţi la sesiunea de tranzacţionare, pentru tranzacțiile realizate de aceștia, în format electronic.

(3) Rezultatele sesiunii de tranzacţionare se publică pe site-ul BRM, conformprevederilor art. 21 din **„**Regulamentul privind cadrul organizat de tranzacţionare pe pieţele centralizate de gaze naturale administrate de societatea Bursa Română de Mărfuri (Romanian Commodities Exchange) S.A.”.BRM va publica, de asemenea, zilnic, în mod distinct, toate tranzacţiile pentru produsele care fac obiectul Ordinului 79/2020, raportând informaţii privind cantităţile aferente fiecărei tranzacţii şi preţurile acestora.

**TARIFE SI COMISIOANE**

**Art. 20** (1) Pentru activităţile şi serviciile desfăşurate, BRM are dreptul de a percepe participanţilor la piaţa centralizată tarife şi comisioane, după cum urmează :

 a) tarif de înscriere anual (lei/participant/an);

 b) comision de administrare a pieţei centralizate de gaze naturale (lei/1000 MWh) conform grilei de comisioane, aplicat numai participanţilor - parte în tranzacţie;

 c) un tarif unic, aplicat ordonatorului inițiator, în cazul în care şedinţa de tranzacţionare simplu competitivă se termină fără tranzacționare.

(2) În cazul neachitării obligaţiilor prevăzute la alineatul (1) până la termenul scadent, BRM are dreptul de a suspenda accesul participantului la şedinţele de tranzacţionare, până la momentul onorării obligaţiilor.

**Art. 21.** Tarifele şi comisioanele percepute în calitate de operator al pieţei centralizate de gaze naturale sunt instituite în baza deciziei Consiliului de administraţie al BRM şi sunt publicate pe site-ul BRM.

**REGIMUL DEPUNERII, ADMINISTRĂRII ŞI SOLUŢIONĂRII CONTESTAŢIILOR**

**Art. 22.** Partea interesată poate depune contestaţie în scris la BRM în termen de 1 (una) zi de la data şedinţei de tranzacţionare; termenul stipulat este considerat termen de decădere. Soluţionarea acesteia se face după cum urmează :

 (1) BRM înregistrează şi transmite către partea vizată contestaţia depusă și solicită părţii vizate punct de vedere cu privire la soluţionarea contestaţiei depuse în termen de 1 (una) zi de la data primirii contestației;

 (2) Partea vizată are obligaţia de a trimite în maximum 1 (una) zi de la solicitare, către BRM, punctul de vedere cu privire la contestaţia depusă;

 (3) BRM formulează, alături de partea vizată, şi transmite celor interesaţi, răspunsul la contestaţie în termen de maximum 5 (cinci) zile de la data înregistrării acesteia și măsurile luate.

**PUBLICARE**

**Art. 23.** Pentru tranzacţiile încheiate în cadrul pieţei produselor standardizate pe Piaţa produselor pe termen mediu și lung, BRM va publica zilnic, la sfârşitul intervalului de tranzacţionare, pe pagina proprie de internet, următoarele informaţii:

 a) volumele tranzacţionate şi numărul de tranzacţii încheiate în acest sens - pentru fiecare produs în parte;

 b) preţul minim de tranzacţionare al zilei - pentru fiecare produs în parte;

 c) preţul maxim de tranzacţionare al zilei - pentru fiecare produs în parte;

 d) preţul mediu al zilei de tranzacţionare - pentru fiecare produs în parte, calculat ca medie ponderată;

 e) preţul mediu actualizat - pentru fiecare produs în parte - pentru produsele tranzacţionabile în cadrul unui interval mai larg de timp, calculat ca medie ponderată a tuturor tranzacţiilor efectuate de la începutul intervalului de tranzacţionare a produsului respectiv până la sfârşitul zilei de tranzacţionare;

 f) variaţia preţului mediu actualizat faţă de preţul mediu/actualizat al zilei anterioare - pentru fiecare produs în parte;

 g) preţul de închidere al zilei de tranzacţionare - pretul ultimei tranzactii incheiate, pentru fiecare produs în parte;

 h) variaţia preţului de închidere al zilei faţă de preţul de închidere al zilei anterioare - pentru fiecare produs în parte;

 i) numărul participanţilor înregistraţi la piaţă care au depus minimum o ofertă în piaţă, indiferent de sensul acesteia - vânzare sau cumpărare.

**Art. 24.** Operatorul Pieţei Piaţa produselor pe termen mediu și lung va transmite lunar ANRE informaţii detaliate cu privire la fiecare tranzacţie încheiată pe piaţa centralizată de gaze naturale din fiecare sesiune de tranzacţionare până cel târziu la data de 10 a lunii în curs pentru luna precedentă, conform reglementărilor ANRE.

**Art.25.**

BRM îşi rezervă dreptul de a modifica şi/sau completa prezenta procedură, cu realizarea procesului de consultare publica in conditiile Ordinului ANRE nr. 105/2018. Singura variantă opozabilă BRM este cea afişată pe site-ul acesteia.

**ANEXA 1**

la procedură

**A. PRODUSE STANDARD TRANZACȚIONABILE**

**ÎN BAZA CONTRACTULUI STANDARD BRM**

|  |  |
| --- | --- |
| **DENUMIRE PRODUS** | **CODIFICARE** |
| 1.  WEEK /BRM\_GAS\_PHFW | BRMW\_ss-aaaa  (ss de la 01 la 53)   |
| 2.  MONTH / BRM\_GAS\_PHFM | BRMM\_luna-aaaa (numele lunii respective) |
| 3.  QUARTER / BRM\_GAS\_PHFQ  | BRMQ\_Qn-aaaa (nr. de la 1 la 4) |
| 4. FIRST SEMESTER /BRM\_GAS\_PHFS1 | BRMGS\_S1-aaaa |
| 5.  SECOND SEMESTER / BRM\_GAS\_PHFS2 | BRMGS\_S2-aaaa |
| 6. COLD SEASON/BRM\_GAS\_PHFCS | BRMGN\_CS – aaaa |
| 7. WARM SEASON/ BRM\_GAS\_PHFWS | BRMGN\_WS – aaaa |
| 8. GAS YEAR / BRM\_GAS\_PHFGY | BRMGY-aaaa |
| 9. CALENDAR YEAR /BRM\_GAS\_PHFY | BRMY – aaaa |

**B . PRODUSE STANDARD TRANZACŢIONABILE**

**ÎN BAZA CONTRACTELOR TIP EFET/CONTRACTELOR PREAGREATE**

|  |  |
| --- | --- |
| **DENUMIRE PRODUS** | **CODIFICARE** |
| 1. WEEKEND/BRM\_GAS\_PHWK | BRMWK\_zz-ll-aaaa (unde z este prima zi de weekend) |
| 2.  WEEK /BRM\_GAS\_PHFW | BRMW\_ss-aaaa  (ss de la 01 la 53)   |
| 3.  MONTH / BRM\_GAS\_PHFM | BRMM\_luna-aaaa (numele lunii respective) |
| 4.  QUARTER / BRM\_GAS\_PHFQ  | BRMQ\_Qn-aaaa (nr. de la 1 la 4) |
| 5. FIRST SEMESTER /BRM\_GAS\_PHFS1 | BRMGS\_S1-aaaa |
| 6.  SECOND SEMESTER / BRM\_GAS\_PHFS2 | BRMGS\_S2-aaaa |
| 7. COLD SEASON/BRM\_GAS\_PHFCS | BRMGN\_CS – aaaa |
| 8. WARM SEASON/ BRM\_GAS\_PHFWS | BRMGN\_WS – aaaa |
| 9. GAS YEAR / BRM\_GAS\_PHFGY | BRMGY-aaaa |
| 10. CALENDAR YEAR /BRM\_GAS\_PHFY | BRMY – aaaa |

**C . PRODUSE STANDARD TRANZACŢIONABILE**

**ÎN BAZA CONTRACTELOR PROPUSE**

**DE CĂTRE PARTICIPANTUL INIŢIATOR AL ORDINULUI DE TRANZACŢIONARE**

|  |  |
| --- | --- |
| **DENUMIRE PRODUS** | **CODIFICARE** |
| 1.  WEEK /BRM\_GAS\_PHFW | BRMW\_ss-aaaa  (ss de la 01 la 53)   |
| 2.  MONTH / BRM\_GAS\_PHFM | BRMM\_luna-aaaa (numele lunii respective) |
|  |  |
| 4. FIRST SEMESTER /BRM\_GAS\_PHFS1 | BRMGS\_S1-aaaa |
| 3.  QUARTER / BRM\_GAS\_PHFQ  | BRMQ\_Qn-aaaa (nr. de la 1 la 4) |
| 6. COLD SEASON/BRM\_GAS\_PHFCS | BRMGN\_CS – aaaa |
| 7. WARM SEASON/ BRM\_GAS\_PHFWS | BRMGN\_WS – aaaa |
| 8. GAS YEAR / BRM\_GAS\_PHFGY | BRMGY-aaaa |
| 9. CALENDAR YEAR /BRM\_GAS\_PHFY | BRMY – aaaa |
| 10. Multiplu de zi gaziera/ |  |

**A. PRODUSE STANDARD TRANZACȚIONABILE**

**ÎN BAZA CONTRACTULUI STANDARD ANRE**

|  |  |
| --- | --- |
| **DENUMIRE PRODUS** | **CODIFICARE** |
| 1.  MONTH /  | M*nn\_aa*  |
| 2.  QUARTER /  | Q*n\_aa* |
| 3. COLD SEASON/ | CS\_aa |
| 4. WARM SEASON/  | WS\_aa |
| 5. CALENDAR YEAR / | CAL\_aa |

Unde “nn” reprezinta o valoare de la *01,02,03 ..pana la 12* reprezentand indicativul unei luni din an si “n” reprezinta o cifra *de la 1 la 4* reprezentand indicativul unei trimestru din an iar “aa”reprezinta indicativului anului format din ultimele 2 cifre ale acestuia*. (exemplu CAL\_21 pentru anul calendaristic 2021, M03\_20 pentru luna martie 2020, si Q4\_20 pentru trimestru 4 din 2020)*

**ANEXA 3**

la procedură

**ORDIN INIŢIATOR**

(model)

|  |  |
| --- | --- |
| Participant |  |
| Beneficiar |  |
| Produs standard |  |
| Tip activ  |  |
| Proveniența gazului |  |
| Cantitate |  |
| Sens ordin : Vânzare/cumpărare |  |
| Prețul de pornire al licitației |  |
| Condiția de livrare : PVT |  |
| Data începerii livrarii |  |
| Alte precizări |  |
| Data și ora propusă pt desfășurarea ședinței |  |

**Am luat cunoştinţă şi ne angajăm** să respectăm prevederile Regulamentului privind cadrul organizat de tranzacţionare pe pieţele centralizate de gaze naturale administrate de Societatea Bursa Română de Mărfuri (Romanian Commodities Exchange) S.A., aprobat prin Ordinul preşedintelui ANRE nr. 51/2013 cu modificările ulterioare şi ale procedurilor de tranzacţionare pe pieţele centralizate de gaze naturale administrate de Societatea Bursa Română de Mărfuri (Romanian Commodities Exchange) S.A., avizate de ANRE.

În cazul schimbării furnizorului de gaze urmare încheierii tranzacţiei, ne angajăm să respectăm prevederile legale in vigoare.\*

\* Valabil în cazul consumatorilor de gaze.

**Client: Vizat**

 **/membru afiliat/membru acţionar**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(Nume, prenume) (Semnătura autorizată şi ştampila)

**ANEXA 4 – CONTRACT STANDARD ANRE**

**CONTRACT de vânzare-cumpărare a gazelor naturale**

**CAPITOLUL I:** **Părţile contractante**

S.C. .................................. - S.A./S.R.L.,

persoană juridică română, cu sediul în ...........................,

înregistrată la registrul comerţului cu nr. .............,

având cod unic de înregistrare ................,

cod IBAN nr. ..................., deschis la .......................,

reprezentată legal de ...............................,

în calitate de ................................,

şi de ..............................,

în calitate de .........................,

titular al Licenţei de furnizare a gazelor naturale nr. ..............,

denumită în cele ce urmează Vânzătorul,

şi

S.C. .................................. - S.A./S.R.L.,

persoană juridică română, cu sediul în ...........................,

.........................., .....................,

sector ......., telefon ............., fax ...........,

înregistrată la registrul comerţului cu nr. ...............,

cod unic de înregistrare RO.....................,

cont nr. ..........................,

deschis la .........................., sucursala .......................,

reprezentată legal de .......................,

în calitate de .........................,

şi de .....................,

în calitate de ...........................,

\* titular al Licenţei de furnizare a gazelor naturale nr. ........ din ......................,

\* Se completează unde este cazul.

denumită în cele ce urmează "Cumpărătorul",

Vânzătorul şi Cumpărătorul, denumiţi în continuare în mod individual partea şi în mod colectiv părţile, au convenit încheierea prezentului contract de vânzare-cumpărare de gaze naturale (Contractul), cu respectarea următorilor termeni şi condiţii:

**Art. 1**

Termenii utilizaţi au sensul definit în anexa nr. 1 la prezentul contract.

**CAPITOLUL II:** **Obiectul contractului**

**Art. 2**

**(1)**Obiectul contractului îl reprezintă vânzarea de către Vânzător şi cumpărarea de către Cumpărător a unor cantităţi ferme de gaze naturale din producţia internă, exprimate în unităţi de energie (Cantitatea contractată). Transferul dreptului de proprietate se face în punctul virtual de tranzacţionare (PVT), pe baza raportului de tranzacţionare pus la dispoziţia părţilor de către operatorul pieţei centralizate de gaze naturale. Cantităţile de gaze naturale urmează a fi livrate de către Vânzător şi preluate de către Cumpărător în profil zilnic constant, cu rotunjirea cantităţii din ultima zi de livrare, în scopul obţinerii cantităţii contractate.

**(2)**Cantitatea contractată de gaze naturale (Cantitatea contractată) care face obiectul prezentului contract este fermă, atât la nivelul cantităţii totale, exprimată în MWh, cât şi la nivelul cantităţilor lunare (CCL) (MWh) şi a cantităţilor zilnice (MWh/zi), prevăzute în anexa nr. 2 la prezentul contract, Vânzătorul având obligaţia de a o livra, iar Cumpărătorul de a o prelua, la preţul prevăzut la art. 7, în condiţiile prezentului contract.

**(3)**Cantitatea contractată lunar (CCL) se determină ca sumă a cantităţilor zilnice (CCZ) contractate în luna contractuală respectivă.

**(4)**În cazul modificării reglementărilor în vigoare, prevederile prezentului contract se modifică în mod corespunzător.

**CAPITOLUL III:** **Obligaţia de preluare**

**Art. 3**

**(1)**Cumpărătorul are obligaţia de a prelua sau de a plăti, în cazul în care CCZ a fost pusă la dispoziţia Cumpărătorului şi nu a fost preluată de acesta în conformitate cu termenii şi condiţiile prezentului contract, o cantitate de gaze naturale de 100% din CCZ.

**(2)**Obligaţia Cumpărătorului de preluare a gazelor naturale stabilită la alin. (1) se reduce în mod corespunzător dacă livrarea gazelor naturale de către Vânzător către Cumpărător a fost întreruptă sau limitată din cauza existenţei unui caz de forţă majoră sau a oricărei alte situaţii prevăzute de lege.

**(3)**În cazul în care Cumpărătorul, pentru alte motive decât cele prevăzute la alin. (2), nu preia 100% din CCZ, va plăti Vânzătorului o sumă compensatorie egală cu valoarea gazelor naturale contractate şi nepreluate în luna contractuală respectivă, calculată ca produs între preţul prevăzut la art. 7 din contract şi cantitatea de gaze naturale nepreluată.

**(4)**Obligaţia de preluare a Cumpărătorului este identică cu suma cantităţilor zilnice de gaze naturale tranzacţionate de părţi în PVT şi confirmate zilnic în platforma GMOIS a S.N.T.G.N. Transgaz - S.A., cantitatea alocată zilnic fiind identică cu cea nominalizată zilnic în conformitate cu prevederile art. 9.

**CAPITOLUL IV:** **Obligaţia de livrare**

**Art. 4**

**(1)**Vânzătorul are obligaţia de a livra Cumpărătorului întreaga cantitate de gaze naturale contractată, în conformitate cu termenii şi condiţiile prezentului contract.

**(2)**În cazul în care Vânzătorul, pentru alte motive decât cele prevăzute la art. 3 alin. (2), nu livrează 100% din CCZ, atunci acesta va plăti Cumpărătorului o sumă compensatorie egală cu valoarea gazelor naturale contractate şi nelivrate în luna contractuală respectivă, calculată ca produs între preţul prevăzut la art. 7 din prezentul contract şi cantitatea nelivrată.

**(3)**Obligaţia de livrare a Vânzătorului se va realiza în PVT şi este identică cu suma cantităţilor zilnice de gaze naturale tranzacţionate de părţi în PVT şi confirmate zilnic în platforma GMOIS; cantitatea alocată zilnic este identică cu cea nominalizată zilnic, în conformitate cu prevederile art. 9.

**CAPITOLUL V:** **Durata contractului**

**Art. 5**

**(1)**Prezentul contract produce efecte de la data semnării lui de către ambele părţi.

**(2)**Părţile convin că perioada de livrare a cantităţii de gaze naturale contractată prin prezentul contract începe la data de ...................., ora 7 a.m., şi se încheie la data de .................., ora 7 a.m.

**CAPITOLUL VI:** **Transferul dreptului de proprietate asupra gazelor naturale**

**Art. 6**

**(1)**Transferul dreptului de proprietate asupra gazelor naturale contractate se face în PVT, în conformitate cu prevederile Codului Reţelei pentru Sistemul naţional de transport al gazelor naturale (Codul Reţelei), aprobat prin Ordinului preşedintelui ANRE nr. **[16/2013](https://idrept.ro/00154916.htm)**, cu modificările şi completările ulterioare.

**(2)**Cheltuielile ocazionate de transferul dreptului de proprietate asupra gazelor naturale în PVT sunt suportate conform prevederilor legislaţiei în vigoare, după cum urmează:

**a)**Vânzătorul consimte să suporte plata tuturor costurilor, fără a se limita la impozite, taxe sau tarife înainte de sau în momentul livrării gazelor naturale în PVT către Cumpărător. Părţile au obligaţia de a respecta procedurile şi termenele de introducere a datelor în platforma GMOIS a operatorului de transport şi sistem (OTS), conform prevederilor Codului Reţelei;

**b)**Cumpărătorul consimte să suporte plata tuturor costurilor, fără a se limita la: impozite, taxe sau tarife după preluarea gazelor naturale de către Cumpărător în PVT, inclusiv pentru accizele aferente gazelor naturale cumpărate.

**(3)**Pentru fiecare zi "n" de livrare, părţile au obligaţia de a notifica în platforma GMOIS a OTS transferul dreptului de proprietate în PVT pentru cantitatea zilnică de gaze naturale programată a fi predată/preluată, în conformitate cu prevederile art. 10.

**(4)**Cantitatea zilnică de gaze naturale efectiv preluată de Cumpărător în ziua "n" va fi cantitatea confirmată în platforma GMOIS a OTS ca fiind transferată între părţi în PVT în ziua respectivă, în baza prezentului contract şi în conformitate cu prevederile Codului Reţelei.

**CAPITOLUL VII:** **Preţul contractului. Condiţii de facturare şi modalităţi de plată**

**Art. 7**

**(1)**Preţul gazelor naturale care fac obiectul prezentului contract rezultat în urma sesiunii de tranzacţionare conform Raportului de tranzacţionare nr. ......../............ este de ............. lei/MWh. Preţul este ferm pentru părţi şi nu poate fi modificat pe parcursul derulării prezentului contract.

**(2)**Preţul prevăzut la alin. (1) reprezintă contravaloarea gazelor naturale considerate ca marfă, la care sunt adăugate taxele aplicabile până la punctul de livrare, precum şi tariful de rezervare de capacitate de intrare SNT şi nu cuprinde TVA şi accize.

**(3)**Obligaţia de declarare şi plată a accizei, dacă aceasta trebuie plătită către bugetul consolidat al statului, pentru gazele naturale achiziţionate în baza prezentului contract aparţine cumpărătorului şi se stabileşte în conformitate cu prevederile legislaţiei fiscale în vigoare.

**(4)**Cumpărătorul va pune la dispoziţia Vânzătorului "Notificarea privind utilizarea produselor în regim de scutire de la plata accizelor" potrivit art. 399 din Codul fiscal sau va completa lunar "Declaraţia pe propria răspundere", conform modelului prevăzut în anexa nr. 3 la prezentul contract.

Valoarea accizelor, calculată în funcţie de datele comunicate de Cumpărător prin "Declaraţia pe propria răspundere" şi de reglementările în vigoare la data emiterii facturii de plată finale lunare va fi adăugată la aceasta.

**Art. 8**

**(1)**Pentru plata de către Cumpărător a contravalorii gazelor naturale predate/preluate în fiecare lună contractuală de livrare, Vânzătorul va emite două facturi fiscale, respectiv:

**a)**o factură fiscală pentru plata în avans a 50% din valoarea CCL, ce va fi emisă cu minimum 5 (cinci) zile lucrătoare înaintea primei zi de livrare, cu data scadentă de plată la 5 (cinci) zile lucrătoare de la data emiterii facturii. În cazul în care data scadentă este o zi nelucrătoare, suma facturată va fi achitată în următoarea zi lucrătoare;

**b)**o factură fiscală pentru diferenţa de 50% din valoarea CCL, ce va fi emisă până pe data de 5 (cinci) a lunii de livrare, cu data scadentă de plată la 5 zile lucrătoare de la data emiterii facturii. În cazul în care data scadentă este o zi nelucrătoare, suma facturată va fi achitată în următoarea zi lucrătoare.

**(2)**Pentru regularizarea eventualelor diferenţe, Vânzătorul va emite o factură finală de regularizare, în termen de 25 (douăzeci şi cinci) de zile calendaristice după sfârşitul lunii de livrare, cu data scadentă de plată de 5 (cinci) zile calendaristice de la data emiterii facturii. În cazul în care data scadentă este o zi nelucrătoare, suma facturată va fi achitată în următoarea zi lucrătoare.

**(3)**În cazul în care Cumpărătorul nu a efectuat plata avansului în conformitate cu prevederile alin. (1), Vânzătorul este exonerat de obligaţia livrării CCL. Nelivrarea gazelor naturale nu dă naştere vreunei obligaţii şi/sau răspunderi contractuale din partea Vânzătorului.

**(4)**Ca modalitate alternativă de plată la prevederile alin. (1) şi (2), Cumpărătorul poate opta pentru efectuarea plăţii după încheierea lunii de livrare, pe baza unei notificări transmise Vânzătorului, în următoarele condiţii cumulative:

**a)**până la data de 25 (douăzeci şi cinci) a lunii următoare celei de livrare, Vânzătorul va emite o factură fiscală pentru CCL, iar Cumpărătorul va efectua plata în termen de 5 (cinci) zile lucrătoare de la data emiterii facturii. În cazul în care data scadentă este o zi nelucrătoare, suma facturată va fi achitată în următoarea zi lucrătoare;

**b)**Cumpărătorul este obligat să prezinte Vânzătorului o scrisoare de garanţie bancară, care va fi emisă de către o bancă sau instituţie financiară agreată de ambele părţi;

**c)**valoarea scrisorii de garanţie bancară va reprezenta contravaloarea gazelor naturale contractate pentru o perioadă de 1 (una) lună - pentru contractele cu perioada de livrare de o lună, respectiv contravaloarea gazelor naturale contractate pentru o perioadă de 65 (şaizeci şi cinci) de zile - pentru contractele cu perioadă de livrare mai mare de o lună, la care se adăugă TVA sau alte taxe, accize şi impozite similare, în conformitate cu prevederile legale în vigoare. În cazul neexecutării plăţii la data scadentă, vânzătorul execută garanţia; cumpărătorul are termen 2 (două) zile lucrătoare pentru reconstituirea garanţiei, în caz contrar Vânzătorul fiind în drept să sisteze livrările;

**d)**termenul de prezentare a scrisorilor de garanţie bancară, în original sau prin SWIFT, este de minimum 5 (cinci) zile lucrătoare înainte de începerea perioadei de livrare stabilită conform prevederilor prezentului contract;

**e)**termenul de valabilitate al scrisorii de garanţie bancară este până în data de 5 (cinci) a lunii care urmează ultimei date scadente aferente ultimei facturi pentru cantitatea de gaze naturale livrată Cumpărătorului în ultima lună contractuală;

**f)**nedepunerea garanţiei de plată implică nelivrarea gazelor naturale contractate. Nelivrarea gazelor naturale în condiţiile formulate în prezentul alineat nu dă naştere vreunei obligaţii şi/sau răspunderi contractuale din partea Vânzătorului;

**g)**toate comisioanele bancare referitoare la scrisoarea de garanţie bancară sunt suportate de către Cumpărător.

**(5)**Facturile emise de Vânzător conform prevederilor prezentului contract se vor transmite Cumpărătorului prin fax sau prin mijloace electronice având încorporată semnătura electronică certificată, la data emiterii, şi în original, prin scrisoare recomandată cu confirmare de primire.

**(6)**Plata facturilor se va efectua de către Cumpărător prin virament bancar sau prin orice alt tip de instrument de plată legal convenit de către părţi.

**(7)**Plata se consideră efectuată la data la care contul bancar al Vânzătorului este creditat cu suma reprezentând valoarea facturată. Plata se va face în contul Vânzătorului înscris pe factură.

**(8)**Cumpărătorul va menţiona pe ordinul de plată, în mod explicit, factura care se achită şi va transmite imediat Vânzătorului o copie a acestuia, prin fax, conform prevederilor art. 17.

**(9)**Neefectuarea plăţii facturilor la termenul scadent dă dreptul Vânzătorului:

**a)**să perceapă o cotă a dobânzilor de întârziere egală cu nivelul dobânzilor pentru neplata la termen a obligaţiilor de plată la bugetul de stat consolidat, calculată pentru fiecare zi de întârziere, începând cu ziua imediat următoare datei scadente şi până la achitarea integrală a debitului, inclusiv ziua plăţii;

**b)**să limiteze/să întrerupă livrarea gazelor naturale, în termen de 24 (douăzeci şi patru) de ore de la transmiterea în acest sens a unei notificări către Cumpărător, OD şi OTS.

**(10)**Cumpărătorul va înştiinţa în scris Vânzătorul, cu minimum 5 (cinci) zile înainte de începerea efectivă a Contractului, modalitatea de plată pentru care a optat.

**(11)**Toate celelalte facturi emise conform prevederilor contractuale, spre exemplu, dar fără a se limita la acestea, pentru: dezechilibre, dobânzi de întârziere, sume compensatorii pentru nepreluarea CCL, daune-interese etc. vor avea data scadentă în termen de 15 (cincisprezece) zile de la data emiterii. În cazul în care data scadentă este o zi nelucrătoare, suma facturată va fi achitată în următoarea zi lucrătoare.

**(12)**Părţile pot stabili, de comun acord, executarea contractului fără prezentarea de garanţii reciproce.

**CAPITOLUL VIII:** **Procedura de nominalizare. Dezechilibre**

**Art. 9**

Nominalizarea zilnică reprezintă cantitatea contractata zilnică (CCZ), exprimată în MWh/zi.

**Art. 10**

**(1)**Dacă părţile, de comun acord, nu stabilesc altfel, orice dezechilibru zilnic/lunar generat Vânzătorului/Cumpărătorului este asumat de către Cumpărător, respectiv Vânzător şi intră în responsabilitatea Cumpărătorului/Vânzătorului.

**(2)**Contravaloarea dezechilibrelor generate de către Cumpărător/Vânzător se datorează celeilalte părţi şi se calculează în conformitate cu prevederile legale în vigoare.

**CAPITOLUL IX:** **Taxe şi impozite**

**Art. 11**

**(1)**Vânzătorul plăteşte toate taxele şi impozitele aferente gazelor naturale livrate în baza prezentului contract, înainte de transferul proprietăţii acestora către Cumpărător în PVT.

**(2)**Cumpărătorul plăteşte toate taxele şi impozitele aferente gazelor naturale livrate în baza prezentului contract, după transferul proprietăţii asupra acestora de la Vânzător în PVT.

**CAPITOLUL X:** **Drepturi şi obligaţii**

**Art. 12**

**(1)**Vânzătorul are următoarele drepturi:

**a)**să încaseze contravaloarea gazelor naturale vândute în baza prezentului contract;

**b)**să limiteze sau să întrerupă livrarea gazelor naturale către Cumpărător în cazul neachitării la data scadentă a facturilor emise conform prevederilor art. 8 alin. (9) lit. b);

**c)**să reia livrarea gazelor naturale contractate în termen de 24 (douăzeci şi patru) de ore de la încetarea motivului de limitare/sistare a livrărilor;

**d)**să factureze Cumpărătorului toate costurile aferente cantităţii de gaze naturale livrate, inclusiv cele prevăzute la art. 8 alin. (11) - atunci când este cazul, în conformitate cu prevederile contractuale, şi să încaseze contravaloarea acestora;

**e)**să factureze Cumpărătorului contravaloarea dezechilibrelor generate Vânzătorului în conformitate cu prevederile art. 9 (Procedura de nominalizare);

**f)**să factureze Cumpărătorului gazele naturale contractate şi nepreluate, cu respectarea prevederilor art. 3 alin. (3);

**g)**să execute garanţia bancară prezentată de Cumpărător în cazul în care acesta a optat pentru modalitatea de plată după luna de livrare prin constituirea de garanţie bancară în conformitate cu prevederile art. 8 alin. (4).

**(2)**Vânzătorul are următoarele obligaţii:

**a)**să livreze Cumpărătorului cantităţile de gaze naturale conform prevederilor prezentului contract;

**b)**să factureze Cumpărătorului toate costurile aferente cantităţii de gaze naturale livrate, în conformitate cu prevederile prezentului contract;

**c)**să menţină, pe toată perioada de livrare a gazelor naturale contractate, dreptul de acces în PVT, respectiv dreptul de a efectua tranzacţii şi transferuri de proprietate a gazelor naturale în PVT, conform prevederilor Codului Reţelei şi ale reglementărilor aplicabile în vigoare;

**d)**să nominalizeze OTS cantitatea de gaze naturale contractată, în conformitate cu prevederile prezentului contract;

**e)**să plătească Cumpărătorului, în caz de denunţare unilaterală de către Vânzător sau de reziliere din culpa Vânzătorului, contravaloarea gazelor naturale contractate şi nelivrate;

**f)**să returneze Cumpărătorului scrisoarea de garanţie bancară în termen de 1 (una) zi lucrătoare de la data achitării tuturor obligaţiilor sale financiare asumate prin prezentul contract.

**Art. 13**

**(1)**Cumpărătorul are următoarele drepturi:

**a)**să preia cantităţile de gaze naturale contractate, în conformitate cu prevederile prezentului contract;

**b)**să conteste plata facturilor care nu sunt conforme cu prevederile prezentului contract;

**c)**să factureze Vânzătorului contravaloarea dezechilibrelor generate Cumpărătorului;

**d)**să factureze Vânzătorului gazele naturale contractate şi nelivrate, cu respectarea prevederilor art. 4 alin. (2).

**(2)**Cumpărătorul are următoarele obligaţii:

**a)**să preia cantităţile de gaze naturale contractate, în condiţiile prezentului contract;

**b)**să achite integral şi la termen contravaloarea gazelor naturale livrate, conform prevederilor prezentului contract;

**c)**să menţină, pe toată perioada de livrare a gazelor naturale contractate, dreptul de acces în PVT, respectiv dreptul de a efectua tranzacţii şi transferuri de proprietate a gazelor naturale în PVT, conform prevederilor Codului Reţelei;

**d)**să nominalizeze OTS cantitatea de gaze naturale contractată, conform prevederilor prezentului contract;

**e)**să plătească Vânzătorului, în caz de denunţare unilaterală de către Cumpărător sau de reziliere din vina Cumpărătorului, contravaloarea gazelor naturale contractate şi nepreluate;

**f)**în cazul în care Cumpărătorul optează pentru plata după luna de livrare, să prezinte Vânzătorului scrisoarea de garanţie bancară în conformitate cu termenii şi condiţiile stipulate la art. 8 alin. (4).

**CAPITOLUL XI:** **Clauza de confidenţialitate**

**Art. 14**

**(1)**Părţile se obligă să trateze toate informaţiile, datele şi documentele de care au luat cunoştinţă pe parcursul şi/sau cu ocazia derulării prezentului contract ca informaţii confidenţiale şi îşi asumă responsabilitatea pentru păstrarea caracterului confidenţial al acestora.

**(2)**Sunt exceptate de la prevederile alin. (1) următoarele date, documente şi informaţii:

**a)**cele pentru a căror dezvăluire s-a primit acordul prealabil scris al celeilalte părţi contractante;

**b)**cele care la data dezvăluirii lor sunt de circulaţie publică;

**c)**cele solicitate de organele abilitate ale statului, în baza unor obligaţii legale de informare;

**d)**cele dezvăluite către afiliaţi în scopul punerii în aplicare a prevederilor contractului, sub condiţia ca afiliaţii să fie informaţi despre existenţa obligaţiei de confidenţialitate.

**(3)**În cazul în care oricare dintre părţi încalcă obligaţia de confidenţialitate cu privire la prezentul contract, prin dezvăluirea către terţi neautorizaţi a unor informaţii care nu au caracter public, va fi obligată la plata de daune către partea prejudiciată.

**CAPITOLUL XII:** **Răspunderea contractuală**

**Art. 15**

Fiecare parte va fi răspunzătoare pentru executarea şi îndeplinirea obligaţiilor sale contractuale. Părţile convin ca, în cazul neexecutării sau executării parţiale a obligaţiilor de livrare, respectiv de preluare a cantităţilor de gaze naturale, nivelul daunelor să reprezinte valoarea calculată la preţul contractual al cantităţilor nelivrate din culpa Vânzătorului, respectiv nepreluate din culpa Cumpărătorului.

**CAPITOLUL XIII:** **Încetarea contractului**

**Art. 16**

**(1)**Prezentul contract încetează:

**a)**de drept, la încheierea perioadei de valabilitate a contractului;

**b)**prin acordul părţilor;

**c)**în situaţia în care una dintre părţi nu mai deţine autorizaţiile/licenţele necesare executării obligaţiilor asumate prin prezentul contract;

**d)**în cazul în care evenimentele de forţă majoră împiedică părţile să îşi îndeplinească obligaţiile contractuale pentru o perioadă mai mare de 30 (treizeci) de zile;

**e)**prin reziliere de către oricare dintre părţi, ca urmare a simplei neexecutări de către cealaltă parte a obligaţiilor contractuale, fără intervenţia instanţei, fără punere în întârziere şi fără altă formalitate prealabilă, cu notificarea celeilalte părţi aflate în culpă, cu cel puţin 3 (trei) zile calendaristice înainte de data menţionată în notificarea de reziliere a contractului;

**f)**de drept, în caz de faliment, după caz, al părţii/părţilor contractante.

**(2)**Încetarea prezentului contract nu are niciun efect asupra obligaţiilor contractuale deja scadente asumate de către părţi şi neexecutate încă.

**(3)**Oricare dintre părţi are dreptul să denunţe unilateral prezentul contract, cu un preaviz de 30 (treizeci) de zile calendaristice, cu obligaţia de plată a cantităţii de gaze naturale nelivrate conform prevederilor art. 13 alin. (2) sau a cantităţii de gaze naturale nepreluate conform prevederilor art. 13 alin. (2).

**CAPITOLUL XIV:** **Notificări**

**Art. 17**

**(1)**Părţile convin ca, pe parcursul derulării prezentului contract, toate notificările şi/sau comunicările între ele să se facă în scris şi să fie transmise prin fax, trimitere poştală recomandată cu confirmare de primire, prin curier sau prin mijloace electronice, la adresele indicate mai jos:

Pentru Vânzător:

S.C. .....................................................................

Sediul: ................................................................

Tel.: .......................

Fax: .......................

Pentru Cumpărător:

S.C. .....................................................................

Sediul: ................................................................

Tel.: .......................

Fax: .......................

E-mail ...................

**(2)**În cazul în care notificarea se face prin intermediul poştei, ea va fi transmisă prin scrisoare recomandată cu confirmare de primire şi se consideră primită de destinatar la data menţionată de oficiul poştal primitor.

**(3)**Notificările verbale nu se iau în considerare de către părţi dacă nu sunt confirmate prin intermediul uneia dintre modalităţile prevăzute la alin. (1) şi (2).

**(4)**Schimbarea adresei de corespondenţă a oricăreia dintre părţi va fi notificată potrivit prevederilor alin. (1), cu cel puţin 5 (cinci) zile înainte de a deveni efectivă.

**CAPITOLUL XV:** **Modificarea de circumstanţe**

**Art. 18**

**(1)**"Modificare de circumstanţe legale" reprezintă cazul în care, pe parcursul derulării prezentului contract, intră în vigoare unul sau mai multe acte normative care, în raport cu obiectul de reglementare, justifică modificarea şi/sau completarea de drept a contractului, în vederea asigurării conformării acestuia la dispoziţiile normative intervenite.

**(2)**În cazul unei modificări de circumstanţe care afectează prevederile prezentului contract, părţile se obligă să semneze un act adiţional care să reflecte respectiva modificare.

**CAPITOLUL XVI:** **Forţa majoră**

**Art. 19**

**(1)**Cazul de forţă majoră reprezintă acel eveniment viitor, imprevizibil şi insurmontabil, care exonerează de răspundere partea care îl invocă în cazul neexecutării parţiale sau totale a obligaţiilor asumate prin contract, dacă acesta este invocat în condiţiile legii.

**(2)**Partea care invocă un caz de forţă majoră este obligată să îl notifice celeilalte părţi în termen de 48 (patruzeci şi opt) de ore de la apariţia evenimentului, urmată de remiterea documentelor justificative în termen de 5 (cinci) zile calendaristice de la aceeaşi dată. În acelaşi timp, partea în cauză este obligată să ia toate măsurile posibile în vederea limitării consecinţelor produse de un asemenea caz.

**(3)**Cazurile de forţă majoră vor fi avizate de Camera de Comerţ şi Industrie a României.

**(4)**În cazul în care forţa majoră nu încetează în termen de 30 (treizeci) de zile calendaristice, părţile au dreptul să solicite încetarea de plin drept a contractului, fără ca vreuna dintre ele să pretindă daune-interese.

**(5)**Apariţia unui caz de forţă majoră nu exonerează părţile de obligaţiile scadente până la data apariţiei cazului de forţă majoră.

**CAPITOLUL XVII:** **Legislaţia aplicabilă**

**Art. 20**

**(1)**Prezentul contract se supune legislaţiei române în vigoare.

**(2)**Dispoziţiile prezentului contract se completează cu prevederile Codului civil, precum şi cu celelalte reglementări în vigoare.

**(3)**Părţile convin ca toate neînţelegerile rezultate din interpretarea, executarea sau încetarea prezentului contract să fie rezolvate pe cale amiabilă.

**(4)**În caz contrar, orice litigiu decurgând din sau în legătură cu acest contract, inclusiv referitor la încheierea, executarea ori desfiinţarea lui, se va soluţiona de către instanţele competente.

**CAPITOLUL XVIII:** **Cesiune**

**Art. 21**

**(1)**Niciuna dintre părţi nu va putea ceda unui terţ, în niciun mod, în tot sau în parte, drepturile şi/sau obligaţiile sale decurgând din prezentul contract, decât cu acordul scris al celeilalte părţi, care nu poate fi refuzat nemotivat.

**(2)**Notificarea intenţiei de cesionare se transmite celeilalte părţi cu minimum 5 (cinci) zile lucrătoare înaintea datei prevăzute pentru cesionare.

**(3)**Partea notificată are obligaţia de a răspunde motivat, în termen de maximum 5 (cinci) zile lucrătoare de la data înregistrării notificării.

**CAPITOLUL XIX:** **Protecţia datelor personale**

**Art. 22**

Fără a aduce atingere niciunei alte clauze din prezentul document, se vor aplica legile naţionale privind protecţia datelor şi Regulamentul general privind protecţia datelor (GDPR) UE 2016/679 (de la data aplicării sale, respectiv 25 mai 2018).

**CAPITOLUL XX:** **Clauze finale**

**Art. 23**

În cazul schimbării formei juridice/reorganizării judiciare, părţile se obligă să comunice, în termen de maximum 5 (cinci) zile calendaristice de la această dată, modul de preluare a obligaţiilor contractuale reciproce.

**Art. 24**

Anexele nr. 1-3 fac parte integrantă din prezentul contract.

Prezentul contract a fost încheiat astăzi, ......................, ca urmare a licitaţiei din data de .................... organizată pe platforma de tranzacţionare electronică administrată de societatea Bursa Română de Mărfuri (Romanian Commodities Exchange) S.A., în 2 (două) exemplare originale, câte unul pentru fiecare parte.

|  |  |
| --- | --- |
| VÂNZĂTOR | CUMPĂRĂTOR |
|  |  |
|  |  |

**ANEXA nr. 1:** **TERMINOLOGIE**

ANRE - Autoritatea Naţională de Reglementare în Domeniul Energiei

Cantitate contractată (CC) - cantitatea de gaze naturale, exprimată în MWh, livrată de către Vânzător Cumpărătorului, în conformitate cu prevederile contractului, pe durata perioadei de livrare

Cantitatea contractată zilnic (CCZ) - cantitatea de gaze naturale zilnică contractată de către părţi în PVT, în conformitate cu prevederile contractului, pe durata perioadei de livrare

Perioada de livrare - perioada cuprinsă între data de începere a livrării, ora 7,00 a.m., ora României, şi data de sfârşit al livrării, ora 7,00 a.m., ora României

Zi lucrătoare - orice zi, alta decât sâmbăta sau duminica sau orice sărbătoare legală, în care băncile sunt deschise pentru operaţiuni în România

Zi nelucrătoare - orice zi de sâmbătă sau duminică sau orice sărbătoare legală şi în care băncile sunt închise pentru efectuarea oricăror operaţiuni în România

**ANEXA nr. 2:** **CANTITATEA de gaze naturale contractată**

|  |  |  |
| --- | --- | --- |
| Lună/an livrare | Cantitate contractată lunar(CCL)MWh/lună | Cantitate contractată zilnic(CCZ)MWh/zi |
|  |  |  |
| Total |  |  |

**ANEXA nr. 3:** **DECLARAŢIE PE PROPRIA RĂSPUNDERE**

Prin prezenta, declarăm că gazele naturale cumpărate în luna ................ anul .......... de la S.C. .................................., conform Contractului de vânzare-cumpărare nr. ......../............, au fost utilizate de către societatea noastră în următorul/următoarele scop/scopuri:

|  |  |
| --- | --- |
| Gaze naturale preluate | Cantitate (GJ) |
| 1. Utilizate drept combustibil pentru motor |  |
| 2. Utilizate drept combustibil pentru încălzire2.1. în scop comercial2.2. în scop necomercial |  |
| 3. Utilizate în alte scopuri (neaccizabile)1 |  |
| Total gaze naturale preluate |  |

1Menţiune: .......................................................

Prezenta declaraţie constituie documentul în baza căruia S.C. ........................... urmează să calculeze accizele aferente pentru gazele naturale vândute societăţii noastre în luna ................ anul ............

|  |  |
| --- | --- |
| Semnătura reprezentantului legal................................. | Data ................. |